Miletas (mitologija)
Miletas (sen. gr. Μίλητος) – graikų mitologijos personažas, Apolono sūnus, gyvenęs Kretoje. Mitinis Mileto miesto įkūrėjas. Pasakojama, kad Miletą mylėję Minojas, Sarpedonas ir Radamantas. Miletas su Sarpedonu pasprukęs į Kariją, kur pastatęs miestą. Jį pavadinęs savo vardu. Anot kitos mito versijos, Miletas pasprukęs, nes Minojas įtaręs, kad šis siekiąs paveržti sostą. Karijoje Kianėja, Mojandro duktė, jam pagimdžiusi Kauną ir Biblidę.